Pakamšio pelkė

Pakamšio pelkė (dar žinoma kaip Meškos Šikna) – aukštapelkė Varėnos rajono savivaldybėje, Marcinkonių seniūnijoje, 1 km į rytus nuo Marcinkonių, Dainavos girioje, 118 m aukštyje. Plotas – 17 ha.Dzūkijos perlai: ar buvote Meškos šiknoje?, Kauno Diena

Pelkėje auga balžuvos, švyliai, sausesnėse vietose auga gailiai, vaivorai, o ant pelkių kupstų raizgosi spanguolės. Rastas retas drugys – pilkasparnis sprindžiukas (Scopula virgulata).Dalius Dapkus. „SOME DATA ON SCOPULA VIRGULATA (DENIS & SCHIFFERMÜLLER 1775) (LEPIDOPTERA, GEOMETRIDAE) IN LITHUANIA“, NEW AND RARE FOR LITHUANIA INSECT SPECIES. Volume 28, 2016.

Populiarus lankytinas objektas. Pietiniu pelkės pakraščiu praeina Zackagirio pažintinis takas, vedantis per Prūdų pievas link Akležerio.„Keliauk kitaip“: Zackagirio pažintinis taku pro Meškos šiknos pelkę, tv3.lt

Pasakojama, kad Meškos Šikna šalia Marcinkonių kaimo esantį raistą vietiniai dzūkai taip praminė todėl, kad mamos meškomis kaime gąsdindavo savo vaikus, kad šie nenuklystų tolį į pelkę: „Žiūrėk, meškos šikna ten už medžio!“

 Šaltiniai 

Kategorija:Lietuvos pelkės
Kategorija:Varėnos rajono savivaldybė